Кіраўніцтва МТЗ адразу ж прапанавала набыць дылерскаму цэнтру спецыяльныя прыстасаванні для гарантыйнага і пастгарантыйнага рамонту трактароў, але ж гэтыя прыстасаванні, аказваецца, каштуюць вельмі дорага. З другога боку, вузлы энерганасычанага трактара важаць так многа, што ніякая кран-бэлька не дапаможа “расчляніць” МТЗ-3022 (напрыклад, толькі трансмісія такога трактара важыць каля шасці тон, а звычайная кран-бэлька можа падняць не больш за 3 тоны).